**JAVNI RAZPIS ZA OHRANJANJE IN SPODBUJANJE RAZVOJA KMETIJSTVA IN PODEŽELJA V OBČINI ROGAŠKA SLATINA V LETU 2025**

1. **Predmet javnega razpisa**

 Predmet javnega razpisa je dodelitev finančnih sredstev iz občinskega proračuna za:

* Pomoč za naložbe v kmetijska gospodarstva povezane s primarno kmetijsko proizvodnjo,
* Pomoč za dejavnosti izmenjave znanja in informiranja,
* Pomoč za plačilo zavarovalnih premij,
* Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji (de minimis)
* Pomoč za izobraževanje in usposabljanje na področju dopolnilnih in nekmetijskih dejavnosti na kmetiji ter predelave in trženja; (de minimis)
* Podpora delovanju društev s področja kmetijstva in razvoja podeželja
	1. **Upravičenci za prijavo na razpis**

Pravico do prijave na javni razpis imajo pravne in fizične osebe, ki ustrezajo kriterijem za mikro podjetja, dejavnost primarne kmetijske proizvodnje opravljajo na najmanj 1 ha kmetijskih zemljišč na območju občine, na kmetijskem gospodarstvu, ki je vpisano v register kmetijskih gospodarstev ter registrirana stanovska in interesna združenja, ki delujejo na področju kmetijstva, gozdarstva in prehrane na območju občine.

* 1. **Višina razpisanih sredstev**

Okvirna višina razpisanih sredstev znaša 39.200 EUR.

* 1. **Rok za oddajo prijave**

Prijave morajo kandidati poslati s priporočeno pošto ali oddati osebno na naslov **Občina Rogaška Slatina, Izletniška ulica 2, 3250 Rogaška Slatina. Rok za prijavo je 14.3.2025**

Prijava mora biti oddana v zaprti kuverti s pripisom »**Razvoj kmetijstva v letu 2025 – ne odpiraj**«, na njej pa mora biti naveden tudi naziv in naslov prijavitelja.

1. **Informacije v zvezi z javnim razpisom in razpisno dokumentacijo**

Razpisna dokumentacija se lahko dvigne na vložišču Občine Rogaška Slatina, v ponedeljek med 8. in 15. uro, v sredo med 8. in 16. uro in v petek med 8. in 14. uro ter na spletni strani občine [www.rogaska-slatina.si](http://www.rogaska-slatina.si).

Dodatne informacije o javnem razpisu se dobijo na Občini Rogaška Slatina, in sicer po telefonu 03 818 17 28 (Valerija Šket) ali elektronski pošti valerija.sket@rogaska-slatina.si.

Občina Rogaška Slatina

mag. Branko Kidrič,

župan